L'exposició Mare Nostrum de la Tira de Dones arriba este dimecres a la Casa Municipal de Cultura
27 de març 2017

​ ![](/media/d4qnwwiy/18_img_7392.jpg)  
Fotografia de l'exposició en la Casa de la Cultura Capellà Pallarés.

  

L'exposició Mare Nostrum, amb cartells i quadres de la Tira de Dones, arriba a la Casa Municipal de Cultura este dimecres a les 19 hores. El grup de dones ha volgut fer una mostra solidària, ja que l'import de tots els quadres que es venguen es donarà a Metges Sense Fronteres. L'exposició de totes les obres es podrà visitar a partir d’este dimecres en el carrer Progrés, 9 del Port de Sagunt.

**“Enguany volem col·laborar amb una de les organitzacions que, des del principi d’esta catàstrofe, està en el Mediterrani ajudant a milers de persones. Amb la vostra ajuda, podem col·laborar junts amb Metges Sense Fronteres”**, explica el col·lectiu.

 ![](/media/pdhiihue/18_img_7394.jpg)  
Fotografia de l'exposició en la Casa de la Cultura Capellà Pallarés.

  

Per adquirir alguna de les obres, els interessats hauran de dirigir-se a la Tira de Dones amb el correu electrònic [marenostrumexposicion@gmail.com](file://///prn_vmix3/notas/Legislatura 2015-2019/Igualdad/marenostrumexposicion@gmail.com) i reservar el quadre que més els agrade. Després se'ls prendran les dades i, en els tres dies (laborables) següents a la reserva, hauran d'ingressar un mínim de 80 euros en qualsevol dels següents comptes de Metges Sense Fronteres:

BBVA: ES09 0182 6035 4900 0074 8708

CaixaBank: ES57 2100 3063 9922 0011 0010

Santander: ES31 0049 1806 9528 1186 9099

Una vegada ingressats els diners, hauran d'enviar un WhatsApp o e-mail amb una foto del comprovant d'ingrés a la persona que els haja pres les dades. En eixe moment l'obra passarà a ser seua, però seguirà exposada fins que acabe l'exposició. Es podrà arreplegar presentant el paper de l'ingrés bancari, o bé el divendres 28 d'abril, entre les 16 i les 21 hores, en la Casa Municipal de Cultura del Port de Sagunt, o posant-se en contacte amb la persona que haja tramitat la reserva per a quedar i arreplegar el quadre en un altre moment.

*   [](http://www.facebook.com/sharer.php?u=https://aytosagunto.es/va/actualitat/l-exposicio-mare-nostrum-de-la-tira-de-dones-arriba-este-dimecres-a-la-casa-municipal-de-cultura/ "Facebook")
*   [](http://twitter.com/share?url=https://aytosagunto.es/va/actualitat/l-exposicio-mare-nostrum-de-la-tira-de-dones-arriba-este-dimecres-a-la-casa-municipal-de-cultura/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-exposicio-mare-nostrum-de-la-tira-de-dones-arriba-este-dimecres-a-la-casa-municipal-de-cultura/ "Linked In")
*   [](mailto:?body=https://aytosagunto.es/va/actualitat/l-exposicio-mare-nostrum-de-la-tira-de-dones-arriba-este-dimecres-a-la-casa-municipal-de-cultura/)